Stolar
<s>Stolar (od praslavenskog stol) ili sve rijeđe tišler (od njemačkog: tischler, od tish - stol) je zanimanje koje se bavi obradom i izradom predmeta od  drva.</s>

<s>Opis</s>

<s>Stolari obrađujući drvo proizvode namještaj, građevinsku stolariju, oplate, obloge i razne upotrebne predmete.</s><s>Na temelju tehničko-tehnološke dokumentacije (nacrta i opisa) ili šablona izabiru materijale, alate i mašine sa kojima mogu obaviti zadani posao.</s><s>Na predmetima koje obrađuju, a to su najčešće ploče, daske ili letve, najprije vrše mjerenje]] i skiciranje (zacrtavanje), a zatim to oblikuju, tako da pile, blanjaju, bruse, buše, glodaju i dube.</s>

<s>Kako najčešće izrađuju predmete iz više dijelova, nakon njihove obrade moraju ih pripasati i spajiti.</s><s>To obavljaju ljepilima, čavlima, vijcima i raznim vrstama okova.</s>

<s>Zavisno od poslova koje obavljaju, mjestu rada i konačnom proizvodu, razlikuju se;
 stolari zanatlije koji izrađuju namještaj i druge predmete za široku potrošnju, 
 građevinski stolari koji izrađuju i ugrađuju prozore, vrata, stepenišne ograde i druge predmete od drva za potrebe građevinarstva i 
 industrijski stolari koji rade u drvnoj industriji kao radnici na doradi industrijskih proizvoda.</s>

<s>Stolari koji rade kao samostalne zanatlije ponekad sami izrađuju tehničku dokumentaciju, troškovnike i određuju cijene svojih proizvoda.</s><s>Pored tog što izrađuju predmete od drva, većina stolara bavi se i popravcima i zamjenom istrošenih dijelova stolarije.</s>

<s>Historija</s>

<s>Najstariji primjeri stolarskog umjeća stari su više od 5000 godina, pronađeni u grobnici kralja Semerketa iz Prve dinastije Drevnog Egipta.</s><s>I brojni faraoni pokopani su sa fino obrađenim stolarskim predmetima.</s>

<s>Prema nekim naučnicima Drevni Egipćani su izmislili prvo zaštitno sredstvo (nešto poput laka), kojim su premazivali svoju stolariju, iako se ni danas ne zna za njegov sastav.</s>

<s>Egipćani su koristili razne alate; sjekire, pile, dlijeta i bušilice, a razne komade spajali su perom i utorom, a od Novog kraljevstva 1570. - 1069. pne. počeli su koristiti i životinjska ljepila.</s>

<s>U Drevnoj Kini stolarsko umjeće počelo je oko 750. pne..</s>

<s>Arheolozi su u frigijskom Gordiumu pronašli neobično fino izrađene komade namještaja iz oko 800. pne. sa inkrustacijama od slonovače i metala.</s>

<s>Rimljani su izrađivali namještaj visoke kvalitete, a poznavali su gotovo sve alate današnjice, to je otkriveno u Pompejima gdje su
arheolozi iskopali stolarsku radionicu zatrpanu erupcijom vulkana 79.</s>

<s>Za ranog srednjeg vijeka to znanje je poprilično nazadovalo, ali se počelo obnavljati od 11. vijeka naovamo.</s>

<s>Izvori</s>

<s>Vanjske veze</s>

<s>Stolar</s>

<s>Zanimanja
Zanati‎</s>

